Rais Putin amesema mmoja ya binti zake amepata chanjo hiyo dhidi ya virusi vya corona

Bwana Putin amesema kwamba chanjo hiyo imepita vigezo vyote vilivyowekwa na kuongeza kwamba binti yake tayari amepatiwa.  

Maafisa wamesema kuwa wana mpango wa kuanza kutoa chanjo hiyo kwa umma kuanzia Oktoba.

Wataalamu wameonesha wasiwasi wao kuhusu kasi ya kazi ya Urusi na kusema kuwa watafiti huenda wametumia njia za mkato.

Huku wasiwasi ukiendelea kuhusu uwezekano wa usalama kuingiliwa wiki iliyopita Shirika la Afya Duniani (WHO) liliitaka Urusi kufuata miongozo ya kimataifa ya kutengeneza chanjo dhidi ya virusi vya corona.

Chanjo iliyotengezwa na Urusi sio miongoni mwa orodha ya zile za WHO ambazo zimefika awamu ya tatu ya majaribio ya watu wengi zaidi.

Akiitaja chanjo hiyo kuwa ya kwanza Duniani, Rais Putin amesema chanjo iliyotengenezwa na taasisi ya Moscow ya Gamaleya, inatoa "kinga endelevu" dhidi ya virusi vya corona.

Waziri wa Afya Mikhail Murashko amesema chanjo hiyo imethibitisha kuwa salama na yenye ufanisi", na kupongeza kwamba ni hatua kubwa kuelekea ushindi kwa mwanadamu dhidi ya ugonjwa wa Covid-19.

Wiki iliyopita, Serikali ya Urusi ilitangaza kwamba inajitayarisha kuanza kutoa chanjo hiyo kwa umma baada ya majaribio yake kufanikiwa.

Pia unaweza kutazama: 

Je, ni mwaka au karne gani tutapata chanjo ya corona?

Zaidi ya chanjo 100 kote duniani zinaendelea huku baadhi zikifanyiwa majaribio.

Licha ya maendeleo hayo yaliopatikana kwa haraka, wataalamu wengi wanafikiria kwamba chanjo hiyo haitakuwa inapatikana kwa wingi hadi katikati ya 2021.

"Baadhi ya watafiti binafsi wanadai wamebaini kitu, na bila shaka ni habari njema,"Msemaji wa WHO Christian Lindmeier amezungumza na wanahabari Agosti 4 August.

"Lakini katikati ya utafiti au kuwa na fununu ya kupata chanjo inayofanya kazi, na kupitia hatua zote, hatua kubwa imepigwa."

 \n\nNipe kichwa kizuri cha makala hapo juu.
Virusi vya corona: Putin amesema chanjo imeidhinishwa kwa matumizi